cyanic-selkie/wikianc huggingface dataset:
Մոբի
Կենսագրություն
«Wait for Me» հավաքածուի լույս տեսնելը կայացավ 2009 թվականին, որին հաջորդեց «Shot in the Back of the Head» երգի տեսահոլովակի նկարահանումը, որը կարելի էր ներբեռնել Մոբիի կայքից։ Հոլովակի ռեժիսորն է Դեվիդ Լինչը։ Դրանից հետո Մոբին բաց է թողնում սինգլ «Pale Horses» և սկսում նաև որոշ ժամանակ ամեն իր երգին կայքում տեղադրել անիմացիոն կարճ տեսահոլովակներ։ Այդ ամառ Մոբին գնում է Եվրոպա և Հյուսիսային Ամերիկա՝ շրջագայության։
2010 թվականի դեկտեմբերին լույս է տեսնում Միլեն Ֆարմերի «Bleu noir» հավաքածուն, որում ութ երգի երաժշտությունը գրել է Մոբին, այդ թվում՝ Bleu noir երգը, որի երաժշտությունը օգտագործում է Destroyed հավաքածուում (The Day երգում)։ Մոբին նաև գրել է «Inseparables» երգի անգլերեն բառերը։
Փետրվարի 15-ին իր կայքում Մոբին հայտնում է նոր հավաքածուի մասին, որի անունն է Destroyed: Նա նշում է, որ հավաքածուն լույս կտեսնի 2011 թվականի մայիսի 16-ին։ Երաժշտական հավաքածուի հետ զուգահեռ լույս կտեսնի նաև ֆոտոալբոմ, որը նույնպես կկոչվի Destroyed, որում տեղ կգտնեն այն բոլոր Մոբիի կողմից արված լուսանկարները։ Այդ նույն օրը լույս է տեսնում Be The One EP հավաքածուն՝ կազմված երեք երգից Be The One, Sevastopol и Victoria Lucas:
Մոբին՝ որպես բարեգործ
Մոբին մի շարք բարեգործական կազմակերպությունների անդամ է։ Նա համագործակցում է MoveOn և The Humane Society հետ։
Մոբին՝ որպես գրող
Մոբիի շատ հավաքածուներում կան կարճ գրվածքներ, որոնց հեղինակն է հենց ինքը՝ Մոբին (այն լինում է սկավառակի տուփի մեջ)։ «Everything Is Wrong» կար հոդված քլորային նյութերի վերաբերյալ («Մենք օգտագործում ենք վնասակար քլորային սպիտակեցնող նյութեր, որպեսզի պահպանենք մեր ներքնազգեստը սպիտակ»)։
Հարցազրույց
Որոշ հավաքածուների լույս տեսնելուց հետո Մոբին հարցազրույցներ էր տալիս, որոնք տարածվում էին սահմանափակ քանակով ձայնասկավառակների վրա։ Այդ հարցազրույցներն արված են «հարց - պատասխանի» տեսքով, իսկ սկավառակի վրա լսվում է միայն Մոբիի ձայնը (հարց տվողի ձայնը չի լսվում)։ Պատասխանները բաժանված են իրարից մոտ 1 վայրկյան լռությամբ, իսկ հարցերը գրված էին թղթի վրա, որը տրվում էր սկավառակի հետ (ինֆորմացիան ըստ discogs.com կայքի)
Հարցերի ցուցակը և հարցազրույցների մասին կարելի է իմանալ այս կայքերից։
Ծանոթագրություններ
Կատեգորիա:1965 ծնունդներ Կատեգորիա:Մոբի Կատեգորիա:Ամերիկացի կիթառահարներ Կատեգորիա:21-րդ դարի ամերիկացի երաժիշտներ Կատեգորիա:20-րդ դարի ամերիկացի երաժիշտներ Կատեգորիա:Ամերիկացի երգիչներ Կատեգորիա:Ամերիկացի գործարարներ Կատեգորիա:Ամերիկացի դաշնակահարներ Կատեգորիա:Ամերիկացի թմբկահարներ Կատեգորիա:Բեմական կեղծանուններ
Մեդվեժկա (գյուղ, Ուստ-Ցիլեմսկի շրջան)
Մեդվեժկա (Медвежка), գյուղ Ռուսաստանի Կոմիի հանրապետության Ուստ-Ցիլեմսկի շրջանի կազմում։
Բնակչությունը 2010 թվականին գրանցված տվյալներով կազմում էր 196 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Կոմիի հանրապետության Ուստ-Ցիլեմսկի շրջանի բնակավայրեր
Զատիշիե (գյուղ, Խարկովի շրջան)
Զատիշիե (Затишшя), գյուղ Ուկրաինայի Խարկովի մարզի Խարկովի շրջանում։ Հիմնադրվել է 1925 թվականին։
2001 թվականի տվյալներով Զատիշիե գյուղում բնակվում էր 654 մարդ։ Բնակավայրը զբաղեցնում է 0,38 կմ² տարածք։ Բնակչության խտությունը կազմում էր 1721,05 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Խարկովի շրջանի բնակավայրեր Կատեգորիա:Ուկրաինայի գյուղեր Կատեգորիա:1925 թվականին հիմնադրված բնակավայրեր
ՆՍԳԲԿ վարչական շենք
Նացիոնալ-սոցիալիզմի ժամանակ Նացիոնալ-սոցիալիստական ​​գերմանական բանվորական կուսակցության վարչական շենքում տեղակայված էր կուսակցության կենտրոնական ապարատը։ Մասնավորապես, այս շենքում է պահվել կուսակցության 8 միլիոն անդամների քարտարանը։ Հսկա գրապահարանները, որտեղ պահվում էր քարտարանը, մինչ օրս գտնվում են շենքի նկուղային հատվածում։ «Ֆյուրերբաուի» հետ միասին (ինչպես նաև ներկայումս ապամոնտաժված Պատվո տաճարների), այն ավարտում է Մյունխենի Քյոնինգսպլաց հրապարակի ճարտարապետական կոմպոզիցիայի արևելյան հատվածը։ 1945 թվականին Նացիոնալ-սոցիալիստական ​​գերմանական բանվորական կուսակցության վարչական շենքում և «Ֆյուրերբաուում» տեղակայվել է Հարավային Գերմանիայում՝ Երրորդ Ռայխի նացիոնալ-սոցիալիստական կազմակերպությունների կողմից երկրից դուրս բերված մշակութային ժառանգության կենտրոնական հավաքակայանը։ Այստեղից այդ արժեքները փոխանցվել են օրինական սեփականատերերին։
Ներկայումս ՆՍԳԲԿ նախկին վարչական շենքում տեղակայված է Դասական քանդակագործության պատճենների և Մյունխենի պետական գրաֆիկական հավաքածուների թանգարանները ։
Արտաքին հղումներ
Կատեգորիա:Մյունխենի շենքեր և կառույցներ Կատեգորիա:Մյունխենի տեսարժան վայրեր
Ալեքս Կակուբա
Ալեքս Կակուբա (Alex Kakuba, ), ուգանդացի պրոֆեսիոնալ ֆուտբոլիստ, որն այժմ հանդես է գալիս պորտուգալական «Կովա Պեդադե» ակումբում։
Ակումբային կարիերա
Կակուբան իր պրոֆեսիոնալ կարիերան սկսել է Ուգանդայի «Պրոլին» ակումբում։ Նա «Պրոլինից» հեռացել է 2012 թվականի ամռանը՝ անվճար տեղափոխվելով պորտուգալական չորրորդ դիվիզիոնի «Էսպերանսա Լագոս»։ 2013 թվականի հունվարին նա միացավ Կովիլյանի Սպորտինգին՝ երկու մրցաշրջանի ընթացքում մասնակցելով 50 խաղի։ 2014 թվականի հունիսի 14-ին Կակուբան տեղափոխվեց բարձրագույն խմբի՝ Պրիմերա լիգայի «Էշտորիլ Պրայա» ակումբ, որի հետ ստորագրեց չորս տարվա պայմանագիր։
Կակուբան 2018 թվականի հուլիսին 2 տարվա պայմանագիր ստորագրեց ՊԱՍ ակումբի հետ ։ Նա ազատ ֆուտբոլիստի կարգավիճակ է ստացել 2018 թվականի դեկտեմբերի 10-ին ։
2019 թվականի մարտի 27-ին Կակուբան պայմանագիր է կնքել « Լոռի» ՖԱ-ի հետ ։ 2019 թվականի հունիսին նա միացավ պորտուգալական Կովա Պեդադե ակումբին ։
Արտաքին հղումներ
Կատեգորիա:Ֆուտբոլի պաշտպաններ Կատեգորիա:ՊԱՍ Յանինայի ֆուտբոլիստներ Կատեգորիա:Ֆեյրենսեի ֆուտբոլիստներ Կատեգորիա:Էշտորիլ Պրայայի ֆուտբոլիստներ Կատեգորիա:Ապրող անձինք Կատեգորիա:1991 ծնունդներ Կատեգորիա:Ուգանդացի ֆուտբոլիստներ
Միացագիր
Միացագիր (μόνος — մեկ, - գիր), նշան, որը կազմված է միմյանց միացված, իրար կողք դրված կամ մեկը մյուսին անվան կամ ազգանվան սկզբնական տառերին միահյուսված կամ ամբողջական անվան կրճատումից։
Պատմություն
Միացագրերը հանդիպում են մ.թ.ա. 350 թվականից սկսած՝ հունական դրամների վրա։ Ամենավաղ հանդիպող միացագրերը հունական դրամների վրա հաճախ կազմված են քաղաքի անվան առաջին երկու տառերից։ Օրինակ, Ահայա անտիկ քաղաքի դրամների վրայի միացագիրը կազմված է ալֆա և խի՝ իրար միացված տառերից։ Մեր թվարկության առաջին դարերում միացագրերը օգտագործվում էին Տրայանոս-Դեցիոսի և այլոց ժամանակաշրջանների շքանշանների վրա։
Միացագրերը արվեստում
Շատ հաճախ են նման նշաները հանդիպում արվեստի մեջ։ Շատ արվեստագետներ, հիմնականում նկարիչները և փորագրողները, ցուցադրել են դրանք իրենց ստորագրության փոխարեն։ Երբեմն աշխատանքի պատկանելությունը նշելու համար նկարիչը նկարի մի ամենատեսանելի տեղում մշտապես նկարում է միևնույն պատկերը, օրինակ, թևավոր օձ (Լուկաս Կրանախ Ավագ), մեխակ ծաղիկը (Բենվենուտո Տիզի Գարոֆալո), ակնոց (Պ. Բրիլ), միջատ (Չիմա դե Կոնելյանո), բվեր (Հերրի մետ դե Բլես) տեսքով  ։
Արտաքին հղումներ
Կատեգորիա:Վայելչագրություն Կատեգորիա:Անուններ Կատեգորիա:Խորհրդանիշներ
Ռոթենակեր
Ռոթենակեր  (Rottenacker), կոմունա Գերմանիայի Բադեն Վյուրտեմբերգ երկրամասում։
Մտնում է Ալբ Դունայ շրջանի կազմում։ Բնակչությունը կազմում է 2130 մարդ (ըստ 2010 թվականի դեկտեմբերի 31-ի) ։ Տարածքը կազմում է 10,29 կմ²։ Պաշտոնական կոդ՝ 08 4 25 104։
Կորժիկ
Կորժիկ, ալյուրով պատրաստված հրուշակեղեն արտադրանք, որպես կանոն, կլոր ձևով։ Կորժիկների տեսականերն են՝ կաթով, շաքարով, նուշով, չամիչով, կակաչով, ուկրաինական՝ բատուրինական և կակաչով։
Կաթնային
Պատրաստվում է քաղցրաբլիթի խմորի տեխնոլոգիայով՝ քիմիական փխրեցուցիչով։
Խմորը պատրաստվում է հում նյութի մեթոդով․ նախ կաթից, ձվից և շաքարից պատրաստվում է հեղուկ խառնուրդը։ Ավելացնում են նրան վանիլին, սերուցքային մարգարին և ալյուր (սոդայի հետ խառնած և մաղած))։ Խմորը խառնում են 10-15 րոպեի ընթացքում։ Գրտնակում են 6-7 մմ հաստությամբ։
95 մմ տրամագծով կլոր բլիթները կտրվում են կաղապարի միջոցով։ Տեղադրում են դրանք յուղաթերթի վրա և թխում 10-15 րոպե 190-200 °C ջերմաստիճանում։ Ողջ արտադրանքը 81-83 գրամ է, խոնավությունը՝ 14.5 %։
Բատուրինական
Անվանվել է Ուկրաինայի Բատուրին գյուղի անունով։
Եփած ձվի դեղնուցները խառնում են հում ձվի դեղնուցների հետ, ավելացնում են կարագ, թթվասեր, շաքարավազ, չոր սպիտակ գինի և խառնում։ Փոքր չափաբաժիններով ավելացնում են ալյուր և մանրացրած ընկույզ։ Խմորը գրտնակում են 1 սմ հաստությամբ և կտրում կլոր կորժիկներ։ Դրանք տեղադրում են յուղաթերթի վրա, պատարաքաղով ձևավորում, վրան քսում դեղնուց և շաղ տալիս շաքարի և ընկույզի խառնուրդ։ Թխում են մինչև կարմրելը։
Կակաչով (ուկրաինական)
Ուկրաինական խոհանոցի արտադրանք։
Կակաչի կաթի պատրաստում՝ կակաչի սերմերը լցնում են եռացող ջրի մեջ և թողնում, որ ուռչեն։ Ավելորդ ջուրը քամում են, կակաչը չորացնում են անձեռոցիկի վրա։ Մանրացնում են հավանգով՝ վրան փոքր չափաբաժիններով եռացրած ջուր լցնելով։ Ավելացնում են շաքար կամ մեղր։
Ալյուրից, սոդայից, ձվից, կարագից և շաքարից պատրաստում են պինդ խմոր։ Գրտնակում են 0.5 սմ հաստությամբ շերտով, կտրում են քառակուսիներով և ձևավորում պատառաքաղով։ Թխելում են, թողնում են սառչի, կտրում են երկայնքով և լցնում վրան կակաչի կաթով և մեղրով խառնուրդը։
Գրականություն
Կատեգորիա:Ռուսական խոհանոց Կատեգորիա:Ուկրաինական խոհանոց Կատեգորիա:Բելառուսական խոհանոց
Խոջափունար
Խոջափունար, գյուղ Արևմտյան Հայաստանում, Էրզրումի վիլայեթի Էրզրումի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Վեցա դ’Օլիո
Վեցա դ’Օլիո (Vezza d'Oglio), կոմունա Իտալիայում, տեղակայված է Լոմբարդիա մարզի Բրեշիա գավառում ։
Բնակչությունը կազմում է 1432 մարդ, խտությունը՝ 26 մարդ/կմ²։ Զբաղեցնում է 53 կմ² տարածք։ Փոստային ինդեքս՝ 25059։ Հեռախոսային կոդ՝ 0364։
Կոմունայի հովանավորն է Սուրբ Մարտին Տուրը։ Տոնը նշվում է նոյեմբերի 11-ին։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Շինել
Շինել, մեծ վերարկու, սովորաբար պատրաստված է բուրդից, նախատեսնված է ցուրտ եղանակից պաշտպանվելու համար։ Օձիքն ու մանժետները կարող են շրջվել դուրս՝ երեսն ու ձեռքերը ցրտից և անձրևից պաշտպանելու համար, իսկ ուսերի շուրջ գտնվող կարճ թիկնոցը հավելյալ ջերմություն է ապահովում և պաշտպանում անձրևաջրից (եթե պատրաստված է անջրանցիկ գործվածքից)։
Շինելը տարածված էր 19-րդ դարում որպես ռազմական համազգեստ և դիպվածային հագուստ ապահով մարդկանց համար։ Այն մինչ այժմ տրամադրվում է սառը եղանակին աշխարհի բազմաթիվ զինված ուժերում։ 17 և 18 դարերում և Արդյունաբերական հեղափոխության ընքացքում շինելները դարձել են մատչելի բոլոր սոցիալական խավերի համար։
Վերարկուն սովորաբար իջնում է մինչև ծնկներ, իսկ թիկնոցը լինում է կարճ, որպես կանոն մոտավորապես արմունկի բարձրության։ Ունի խորը գրպաններ՝ չոր սնունդ և նամակներ պահելու համար։ Սովորաբար մոխրագույն է, սակայն օգտագործվում են նաև այլ գույներ, ինչպիսիք են սև, շագանակագույն, երկնագույն։
Կատեգորիա:Վերարկուներ
Նելեզ
Նելեզ (Налезь), գետ Ռուսաստանում, հոսում է Նեմսկի շրջանում, Կիրովի մարզում։ Գետաբերանը տեղակայված է Նեմդա գետի աջ ափին՝ 64 կմ հեռավորության վրա։ Գետի երկարությունը 10 կմ է։
Գետի ակունքը գտնվում է անտառներում, Նեմա գյուղից 10 կմ դեպի հարավ-արևմուտք։ Գետ հոսում է դեպի հարավ-արևելք, ապա թեքվում է դեպի հարավ։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայնց պատկանում է Կամսկի ավազանային շրջանին, գետի ջրատնտեսային տեղամասը՝ Վյատկա, գետի ենթաավազանը՝ Վյատկա։ Գետի ավազանը՝ Կամա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Քրիս Էվանս
Քրիսթոֆեր Ռոբերտ (Քրիս) Էվանս (անգլերեն՝ Christopher Robert «Chris» Evans,, ԱՄՆ)՝ կինոյի և հեռուստատեսության ամերիկացի դերասան, որը հայտնի է դարձել այնպիսի ֆիլմերի շնորհիվ, ինչպիսիք են «Ոչ մանկական ֆիլմ» (2001 թ.), «Բջջային» (2004 թ.), «Ֆանտաստիկ քառյակ» (2005 թ.), «Ֆանտաստիկ քառյակ՝ Արծաթյա սերֆերի ներխուժումը» (2007 թ.), «Անհաջողակները» (2010 թ.), «Հինգերորդ չափում» (2009 թ.), «Առաջին վրիժառու» (2011 թ.), «Վրիժառուներ» (2012 թ.), «Առաջին վրիժառու. Այլ պատերազմ» (2014 թ.)։
Կենսագրություն
Քրիստոֆեր Ռոբերտ Էվանսը ծնվել է 1981 թվականի հունիսի 13-ին Սադբերիում, Մասսաչուսեթս, նրա մայրը՝ Լիզան, զբաղվում էր պարերով, իսկ հայրը՝ Բոբ Էվանսը, ատամնաբույժ է։
Մանուկ հասակում նա սիրել է երաժշտական ​​թատրոնը և հաճախել դերասանական ճամբար։ Նա խաղում էր Ռանդոլֆ Մաքաֆիի «Bye Bye Birdie» մյուզիքլում։Նա և քույրերն ու եղբայրները Սուրբ Ծննդյան տոներին ելույթ են ունեցել նաև հարազատների առջև հիշելով, որ բեմում լինելը «թվում էր ինչպես տանը»:Մինչև ավագ դպրոցը սկսելը, Էվանսը ամառը անցկացրեց Նյու Յորքում և դասեր առավ Լի Ստրասբերգի թատրոնի և կինոյի ինստիտուտում։  Էվանսը վաղ ավարտեց Լինքոլն-Սադբերիի տարածաշրջանային ավագ դպրոցը։
Կարիերա
Դպրոցն ավարտելուց հետո որոշում է իրականացնել իր վաղեմի երազանքը՝ դառնալ դերասան, այդ նպատակով էլ մեկնում է Նյու Յորք հեռուստասերիալների քասթինգներին մասնակցելու համար։
Քրիս Էվանսի դերասանական առաջին դերերից են Ջեյք Ուայլերը «Ոչ մանկական ֆիլմ»-ում (2001 թ.), Ռայանը «Բջջային» ֆիլմում (2004 թ.), Կայլը «Բարձրագույն միավոր» կատակերգությունում (2004 թ.)։
Քրիս Էվանսի դրամատիկական տաղանդը արտահայտվեց թմրամոլ Սիդի դերում փոքրաբյուջե «Լոնդոն» ֆիլմում (2005 թ.)։
Էվանսը ճանաչում ձեռք բերեց հատկապես սուպերհերոսների դերերի շնորհիվ՝ նախ մարմնավորելով Ջոննի Ստորմին «Ֆանտաստիկ քառյակ» ֆիլմաշարում և Սթիվ Ռոջերսին՝ Կապիտան Ամերիկային, «Առաջին վրիժառու» (2011 թ.) և «Վրիժառուներ» (2012 թ.) ֆիլմերում։ 2014 թվականին էկրաններ բարձրացավ «Առաջին վրիժառու. Այլ պատերազմ» ֆիլմը, որտեղ Քրիսը կրկին հանդես եկավ Սթիվ Ռոջերսի դերով։
Անձնական կյանք
2001 թ.-ից 2006 թվականների ընթացքում հանդիպում էր Ջեսսիկա Բիլի հետ։ 2012 թվականի աշնանից նա գրեթե մեկ տարի հանդիպում էր Մինկա Կելլիի հետ ։
Սելիսոկ
Սելիսոկ (Селісок), գյուղ Ուկրաինայի Վոլինի մարզի Լյուբեշովի շրջանում։
Քրիս Էվանս
Հետաքրքիր փաստեր
Քրիսը դերասանուհի Էվան Ռեչել Վուդի հետ նկարահանվել է Gucci Guilty օծանելիքի գովազդում։ Էվանսը նկարահանվել է Մերիլին Մենսոնի "Tainted Love" երգի տեսահոլովակում։
Սելիսոկ
2001 թվականի տվյալներով Սելիսոկ գյուղում բնակվում էր 295 մարդ։ Բնակավայրը զբաղեցնում է 10,02 կմ² տարածք։ Բնակչության խտությունը կազմում էր 29,44 մարդ/կմ²։
Արտաքին հղումներ
Կատեգորիա:Ուկրաինայի Վոլինի մարզի Լյուբեշովի շրջանի բնակավայրեր Կատեգորիա:Ուկրաինայի գյուղեր
Քրիս Էվանս
Հետաքրքիր փաստեր
Քրիսը մասնակցել է բարեգործական ակցիաների, դեկտեմբերի 29-ին դերասանը այցելել է Բոստոնի քաղաքային մանկական հիվանդանոց։ Քրիսը, ինչպես նաև շատ այլ աստղեր, բնորդել է նկարիչ Darren Tieste-ի համար հանուն գլխուղեղի քաղցկեղի դեմ պայքարի։ Էվանսը ներկա է եղել Puma ընկերության ամբողջ աշխարհում աղքատության դեմ պայքարին նվիրված բարեգործական միջոցառմանը, ինչպես նաև մասնակցել է Celebrity Video Game Championship-ի բարեգործական ակցիային, որը հավաքում է գումար տարբեր հիմնադրամների համար, այդ թվում «Ես չափազանց երիտասարդ եմ քաղցկեղի համար» (անգլերեն՝ «I’m Too Young For This Cancer Foundation»), որն օգնում է երիտասարդներին պայքարել քաղցկեղի դեմ։ Քրիսն այլ աստղերի հետ միասին օգնել է գումար հավաքել խաղալով տեսախաղեր։ Առաջնությունը կայացել է հունվարի 1-ին Հոլիվուդում, Կալիֆորնիա։
Հղումներ
Կատեգորիա:1981 ծնունդներ Կատեգորիա:Հունիսի 13 ծնունդներ Կատեգորիա:Ամերիկացի դերասաններ Կատեգորիա:Ամերիկացիներ իռլանդական ծագմամբ Կատեգորիա:Նյու Յորքի համալսարանի շրջանավարտներ Կատեգորիա:Ամերիկացի կինոդերասաններ Կատեգորիա:Ամերիկացի հեռուստատեսային դերասաններ
Բուրանովո (Ուդմուրտիա)
Բուրանովո (Бураново, Бурангурт, Брангурт), գյուղ Ռուսաստանի Ուդմուրթական հանրապետության Մալոպուրգինսկի շրջանի կազմում։ 2011 թվականի հունվարի 1-ի մարդահամարի տվյալներով գյուղը ունի 658 բնակիչ, որոնցից 123-ը ունեն կրթություն։
Հայտնի մարդիկ
Գյուղն հատկապես ճանաչում ձեռք բերեց տեղի Բուրանովսկիե Բաբուշկի տատիկների խմբի շնորհիվ, ովքեր ներկայացրեցին Ռուսաստանը Եվրատեսիլ 2012 երգի մրցույթում Party For Everybody երգով և զբաղեցրեցին երկրորդ հորիզոնականը։
Արտաքին հղումներ
Կատեգորիա:Ռուսաստանի գյուղեր Կատեգորիա:1710 թվականին հիմնադրված բնակավայրեր Կատեգորիա:Ռուսաստանի Ուդմուրթական հանրապետության Մալոպուրգինսկի շրջանի բնակավայրեր
Լեմբակ
Լեմբակ (Lembach), համայնք Ֆրանսիայի Գրանդ Էստ մարզի Ստորին Հռենոս գավառում ։
Բնակչությունը 2014 թվականի դրությամբ կազմում է 1600 մարդ, բնակչության խտությունը` 32.73 մարդ/կմ²։ Բնակավայրը զբաղեցնում է 48.89 կմ² տարածք։
Աշխարհագրություն
Գտնվում է Փարիզ քաղաքից 400 կմ արևելք, Ստրասբուրգ քաղաքից` 50 կմ հյուսիս։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 1038 աշխատունակ (15-64 տարեկան) բնակիչ, որոնցից ակտիվ էին 782-ը, իսկ ոչ ակտիվները` 256։ Ակտիվության ցուցանիշը կազմում է 75,3 %։ 782 աշխատունակ մարդկանցից աշխատել է 744 անձ (428 տղամարդ և 316 կին)։ Գործազուրկ են եղել 38 անձ (14 տղամարդ և 24 կին)։ 256 անաշխատունակներից 69-ը եղել են աշակերտներ կամ ուսանողներ, 112-ը` թոշակառուներ, իսկ 75-ը չեն աշխատել տարբեր պատճառներով ։
Արտաքին հղումներ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Բուրկովո (գյուղ, Տյոմկինսկի շրջան)
Բուրկովո (Бурково), գյուղ Ռուսաստանի Սմոլենսկի մարզի Տյոմկինսկի շրջանի կազմում։
Բնակչությունը 2007 թվականին գրանցված տվյալներով կազմում էր 112 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Տյոմկինսկի շրջանի բնակավայրեր
Կարլ Լավալ
Կարլ Գուստավ Պատրիկ դե Լավալ, (Karl Gustaf Patrik de Laval, ), շվեդ ինժեներ և գյուտարար։
Կենսագրություն
1890 թվականին նա հայտնագործել է ծայրափողակը, որը ծառայել է տուրբինին գոլորշի փոխանցելու համար և արդյունքում ստացել Լավալի անունը. այն մինչև օրս օգտագործվում է նույն նշանակությամբ։ 20-րդ դարում Կարլ Լավալի ստեղծած շոգետուրբինը գործածվել է նաև ռեակտիվ շարժիչներում ռեակտիվ հոսք ստեղծելու համար։
Կարլ Լավալին է պատկանում նաև տարբեր խտության հեղուկներից կազմված խառնուրդների բաժանման համար օգտագործվող ցենտրիֆուգի գյուտը։ Այս գյուտը նա օգտագործել է որպես կաթի զտիչ։ 1894 թվականին նա արտոնագրել է կաթի զտիչ մեքենան, որի փաստացի օգտագործված առաջին նմուշը թողարկվել է իր մահից հետո, 1883 թվականին, Կարլ Լավալի և Օսկար Լամմի կողմից ստեղծված Alfa Laval ընկերության կողմից։
Ընտրվել է Ռիկսդագի անդամ։
Նա տնտեսական թեմաներով հոդվածներ է հրապարակել «Svenska Dagbladet» թերթում։
Արտաքին հղումներ
Կատեգորիա:Շվեդ գյուտարարներ Կատեգորիա:Շվեդ գործարարներ Կատեգորիա:Ուփսալայի համալսարանի շրջանավարտներ Կատեգորիա:Շվեդիայի գիտությունների թագավորական ակադեմիայի անդամներ Կատեգորիա:Շվեդ ճարտարագետներ Կատեգորիա:Շվեդ գիտնականներ Կատեգորիա:Շվեդիայի քաղաքական գործիչներ
Հայարտուն
Հայարտուն, Հայ արվեստի տուն, գրական մշակութային հասարակական կազմակերպություն (1920-1930-ական թթ․)։ Հայարտներ են ստեղծվել հիմնականում Հայաստանից դուրս՝ հայաշատ քաղաքներում, որոնց նպատակն էր նպաստել տեղի հայ գրողների և արվեստագետների ստեղծագործությանն ու արվեստների տարածմանը, հայ բնակչության գեղագիտական դաստիարակությանը՝ կապելով նրանց մայր հայրենիքի մշակութային կյանքին։
Երևան
Առաջին Հայարտունը կազմակերպվել է Երևանում, 1921 թ. հունվարին (գործել է մի քանի ամիս, ունեցել թատերական, երաժշտական ստուդիաներ)։
Թիֆլիս
Նույն թվականի մարտին հիմնադրվել է Թիֆլիսի Վահան Տերյանի անվան Հայարտուն (գործել է մինչև 1930-ական թթ․ կեսը, նախագահ՝ Հովհաննես Թումանյան)։ Մասնաճյուղերը ղեկավարել են Դերենիկ Դեմիրճյանը (գրականություն), Ռոմանոս Մելիքյանը (երաժշտություն), Գրիգոր Շարբաբչյանը (նկարչություն), Ստեփան Քափանակյանը (թատերական ստուդիան՝ Արշակ Բուրջալյանը)։ Կազմակերպվել են գրական դատեր, արվեստի և գրականության թեմաներով դասախոսություններ, ներկայացումներ և քննարկումներ, համերգներ, ցուցահանդեսներ և այլն։
Կ․ Պոլիս
1921 թ. դեկտեմբերից գործել է Կ․ Պոլսի Հայարտունը (ատենապետ՝ Երվանդ Օտյան, ապա՝ Վահան Թեքեյան)։ Մասնաճյուղերի ղեկավարներն էին՝ Կոստան Զարյանը (գրականություն), Գրիգոր Սյունին (երաժշտություն), Փանոս Թերլեմեզյանը (նկարչություն), Արշավիր Շահխաթունին (թատրոն), Աստվածատուր Խաչատրյանը (քննախոսություն)։
Բաթում
1923-ին բացվել է Բաթումի Հայարտունը (վարչության նախագահ՝ Ս․ Մելիք-Սահակյան)։ Մասնաճյուղերը գլխավորել են Գ․ Գրիգորյանը (գրականություն), Դ․ Ղազարյանը (երաժշտություն), Տ․ Տեր-Մինասյանը (նկարչություն), Մ․ Սաֆարյանը (թատրոն)։ Մասնաճյուղերն ունեցել են ստուդիաներ։
Բաքու
Համանման գործունեություն է ծավալել նաև Մոսկվայի հայ մշակույթի տունը։
Կատեգորիա:Հայաստանի մշակութային կազմակերպություններ
Գոհար Շագոյան
Գոհար Կառլենի Շագոյան, երաժշտագետ , լրագրող-խմբագիր, հրատարակիչ։
Կենսագրություն
1973 թվականին ավարտել է Կոնստանտին Սարաջյանի անվան երաժշտական դպրոցի դաշնամուրի բաժինը։ Այնուհետև սովորել է Ռոմանոս Մելիքյանի անվան պետական երաժշտական քոլեջում՝ երաժշտության տեսություն բաժնում։ 1985-1994 թվականներին դասավանդել է Երևանի պետական մանկավարժական համալսարանում։ 1983 թվականին ավարտել է Երևանի Կոմիտասի անվան պետական կոնսերվատորիան՝ սովորելով Նիկողոս Թահմիզյանի դասարանում, իսկ 1980 թվականին՝ եռամյա դասընթացը՝ Խորեն Պալյանի ղեկավարությամբ։
1995 թվականին դարձել է Հայաստանի ժուռնալիստների միության, 1997 թվականին՝ Հայաստանի կոմպոզիտորների միության անդամ։
1998 թվականից եղել է «Երաժշտական Հայաստան» ամսագրի գլխավոր խմբագիր ։ 2004-2008 թվականներին դասավանդել է «Գլաձոր» կառավարման համալսարանում։ 2005 թվականին հիմնադրել է Կոմիտասի անվան պետական կոնսերվատորիայի «Երաժիշտ» պաշտոնաթերթը և դարձել թողարկման պատասխանատու։ 2017 թվականից դարձել է «Հայ կոմպոզիտոր» ամսագրի հիմնադիր-պատասխանատու քարտուղար։ Կազմել և հեղինակել է մի շարք գիտական ժողովածուներ։
Պարգևներ
2003 թվականին ստացել է Արամ Խաչատրյանի 100-ամյակի հուշամեդալ ։
Արտաքին հղումներ
Կատեգորիա:Երաժշտագետներ ըստ ազգության Կատեգորիա:Երաժշտագետներ Կատեգորիա:1958 ծնունդներ Կատեգորիա:Ապրիլի 29 ծնունդներ Կատեգորիա:Երևան քաղաքում ծնվածներ Կատեգորիա:Լրագրողներ այբբենական կարգով Կատեգորիա:Լրագրողներ Կատեգորիա:Լրագրողներ ըստ ազգության Կատեգորիա:Երևանի Կոմիտասի անվան պետական կոնսերվատորիայի շրջանավարտներ Կատեգորիա:Հայաստանի ժուռնալիստների միության անդամներ Կատեգորիա:Հայաստանի կոմպոզիտորների և երաժշտագետների միության անդամներ Կատեգորիա:Խմբագիրներ Կատեգորիա:Խմբագիրներ այբբենական կարգով
Լեզվաընտանիքների ցանկ
Լեզվաընտանիքների ցանկի մեջ մտնում են նաև մեկուսի լեզուները, չդասակարգված լեզուները և այլ տեսակի լեզուները։
Վերջերս ՅՈՒՆԵՍԿՕ-Ն ներկայացրեց աշխարհի անհետացող լեզուների նորացված ատլասը, համաձայն որի աշխարհի վեց հազար լեզուներից 2500-ը չքանում են աչքի առաջ, իսկ շատերն արդեն դադարել են գոյություն ունենալուց։ ՅՈՒՆԵՍԿՕ-ն գնահատում է լեզուների կենսունակությունը 9 չափորոշիչներով. կրողների բացարձակ թիվը, լեզվի փոխանցումը սերնդեսերունդ, տվյալ լեզուն հարազատ համարող հասարակության անդամների թիվը, գործածման դաշտի փոփոխությունը, պաշտոնական ինստիտուտների վերաբերմունքը լեզվի նկատմամբ, այն է՝ լեզվի պաշտոնական կարգավիճակն ու գործածումը, փաստաթղթավորման տեսակն ու որակը, կողքի ազդեցությանը ենթակվելու հնարավորությունը, ուսումնական նյութերի և գրականության մատչելիությունը, լեզվի կրողների թվի հարաբերակցությունը բնակչության ընդհանուր թվաքանակի հետ։ Այնուհետև լեզուները դասակարգվում են ըստ վեց կարգերի՝ «վտանգված չէ»-ից մինչև «լեզուն անհետացել» է (ըստ ՅՈՒՆԵՍԿՕ-ի Կարմիր գրքի՝ Եվրոպայի 225 բնիկ լեզուներից 38-ը վտանգված է, 26-ը լրջորեն վտանգված է, 9-ը անհետացման եզրին է)։ Ընդ որում՝ առաջինից մինչև վերջին աստիճան կարելի է հասնել շատ արագ, և ինչն էլ որ լինի լեզվի անհետացման պատճառ, հետևանքը մեկն է. մարդկությունը լեզվի հետ կորցնում է մի ամբողջ մշակույթ, գիտելիքի մի եզակի ու անփոխարինելի աղբյուր։ Լեզուները ինքնության, հաղորդակցման, սոցիալական ինտեգրման, կրթության և զարգացման վրա ունեցած իրենց համալիր ազդեցությամբ ռազմավարական նշանակություն ունեն մարդկանց և մոլորակի համար։ Երբ լեզուներն անհետանում են, խամրում է նաև համաշխարհային մշակութային բազմազանության ներկապնակը։ Դրա հետ մեկտեղ վերանում են հնարավորություններ, ավանդույթներ, հիշողություն, մտածողության և արտահայտման յուրօրինակ ձևեր։ Այս ամենի գիտակցումը ստիպում է խրախուսել լեզվական հանդուրժողականությունը ինչպես տարբեր հանրությունների միջև, այնպես էլ միևնույն հանրության ներսում։ Այն ընդգծում է այնպիսի միջոցառումների կարևորությունը, որոնք համայնքի յուրաքանչյուր անդամի հնարավորություն են տալիս մայրենին գործածել լեզվի գործածության մասնավոր և հանրային տիրույթներում, ինչպես նաև սովորել լրացուցիչ՝ ազգային կամ միջազգային լեզուներ։ Այս ամենը քաջ գիտակցելով և նպատակ ունենալով պահպանել եվրոպական տարածաշրջանի հարուստ լեզվամշակութային ժառանգությունը՝ Եվրոպայի խորհրդի անդամ պետությունները 1992 թվականի նոյեմբերի 5-ին Ստրասբուրգում ստորագրեցին Տարածաշրջանային կամ ազգային փոքրամասնությունների եվրոպական խարտիան, որին Հայաստանի հանրապետությունը միացավ 2001-ին՝ այդպիսով պարտավորվելով համապատասխան միջոցառումերի կիրառմամբ պաշտպանել Հայաստանի տարածքում տարածաշրջանային կամ ազգային փոքրամասնությունների լեզու համարվող ասորերենի, քրդերենի, եզդիերենի, հունարենի և ռուսերենի իրավունքները, իսկ հայերենի իրավունքները, համաձայն Խարտիայի, պաշտպանված են Կիպրոսում, Ռումինիայում և Լեհաստանում։
Լեզվաընտանիքները
Ստորև զետեղված ենթավերնագրերի տակ յուրաքանչյուր տողում գրված է որևէ արդեն ընդունված կամ դեռ ենթադրվող լեզվաընտանիքի անվանում։ Ենթավերնագրերի աշխարհագրական անվանումները առաջարկված են միայն լեզվաընտանիքներն ավելի ամբողջական համակարգված խմբերով ներկայացնելու համար, փոխարենը մի քանի հարյուր անկախ լեզվաընտանիքներ չհամակարգված ցանկով ներկայացնելու։ Այդ նպատակի համար աշխարհագրական կապերն առավել հարմար են, սակայն այդ աշխարհագրական վերնագրերը չեն առաջարկում «գերմեծ լեզվաընտանիքների» որևէ առանձին համակարգ՝ ֆիլոգենետիկորեն կապակցելով իրենց ներքո թվարկված լեզվաընտանիքները։
Նոր Գվինեա և հարևան կղզիներ
Լեզվախմբերի հայերեն անունները պետք է ճշտվեն։
Ավստրալիա
Լեզվաընտանիքների հայերեն անվանումները պետք է ճշտվեն։
Հյուսիսային Ամերիկա և Մեզոամերիկա
Լեզվաընտանիքների հայերեն անվանումները պետք է ճշտվեն։
Կենտրոնական Ամերիկա և Հարավային Ամերիկա
Լեզվաընտանիքների հայերեն անվանումները պետք է ճշտվեն։
Կենտրոնական և Հարավային Ամերիկա
Լեզվաընտանիքների հայերեն անվանումները պետք է ճշտվեն։
Հյուսիսային Ամերիկա
Լեզվաընտանիքների հայերեն անվանումները պետք է ճշտվեն։
Ասիա
Լեզվաընտանիքների հայերեն անվանումները պետք է ճշտվեն։
Աֆրիկա
Լեզվաընտանիքների հայերեն անվանումները պետք է ճշտվեն։
Չդասակարգված լեզուներ
Լեզուները համարվում են չդասակարգված, կամ որովհետև դրանց դասակարգման համար տարբեր պատճառներով լեզվաբանները համապատասխան ջանքեր դեռ չեն գործադրել, կամ, ավելի հաճախ, որովհետև դրանք շատ վատ են փաստաթղթագրված, այսինքն չունեն պատմական գրավոր աղբյուրներ կամ բավարար գրավոր նյութեր՝ դրանց վստահելի դասակարգման համար։ Նմանատեսակ լեզուների մեծ մասն արդեն մեռած լեզուներ են, և ամենայն հավանականությամբ, այլևս երբեք այնքան խորը կամ բազմակողմանիորեն չեն ուսումնասիրվի և ճանաչվի վստահելի դասակարգման համար։
Հարավային Ամերիկա
Լեզվաընտանիքների հայերեն անվանումները պետք է ճշտվեն։
Կրեոլական լեզուներ
Խառը լեզուների նման աշխարհի բազմաթիվ կրեոլական լեզուները դժվար է կապել որևէ լեզվաընտանիքի հետ։
Գրականություն
* *
Ստեփան Թոփչյան
Արտաքին հղումներ
Կատեգորիա:Հայ գրողներ Կատեգորիա:Հայ գրականագետներ Կատեգորիա:Բանասիրական գիտությունների թեկնածուներ Կատեգորիա:Հայ նկարիչներ Կատեգորիա:Հայ հրապարակախոսներ Կատեգորիա:Հայ արվեստաբաններ Կատեգորիա:Հայաստանի գրողների միության անդամներ
Ֆրանց ֆոն Շտուկ
Ֆրանց ֆոն Շտուկ (Franz von Stuck, ), գերմանացի նկարիչ, քանդակագործ, ճարտարապետ, սիմվոլիզմի և մոդեռնի ներկայացուցիչ։ Ծնվել է Գերմանիայի Ստորին Բավարիա շրջանի Թեթենվայս քաղաքում։ Շտուկն իր կտավներում հաճախակի էր անդրադառնում դիցաբանական սյուժեներին՝ ընգծելով դրանց էրոտիկ և զավեշտական կողմը ։
Կենսագրություն
Դեռ մանկական տարիքում Շտուկը դրսևորում է իրեն որպես տաղանդավոր ծաղրանկարիչ։ 1878-1881 թվականներին հաճախում է Մյունխենի Կիրառական Արվեստների ավագ դպրոց։ 1881 թվականին Շտուկը ընդունվում է  Կերպարվեստի Թագավորական Ակադեմիա։
1882 թվականին Վիեննայում Գերլիիկ և Շենկը հրատարակում են Շտուկի «Ալաբանություններ և խորհրդանիշեր» պորտֆոլիոյում զետեղված նկարները։ Շտուկը ձեռք է բերում ականավոր գծանկարիչի համբավ։
1889 թվականին Մյունխենի Ապակյա Պալատում կայացած տարեկան ցուցահանդեսին Շտուկը իր «Դրախտի պահապանները» ("Die Wächter des Paradieses") կտավի համար շքանշան է ստանում, որից հետո նա իրեն ամբողջովին նվիրում է գեղանկարչությանը։
1890-ական թվականներին Շտուկը ստեղծում է մի շարք քանդակներ։ Դրանց շարքում ամենանշանավորը «Վիրավոր Կենտավրոսը» և «Մարզիկն» էին։
1893 թվականին «Մյունխենի անջատումը» ցուցահանդեսում Շտուկը ցուցադրում է իր «Մեղքը» կտավը, որը մեծ իրարանցում է առաջացնում։
1895 թվականին, երեսուներկու տարեկան հասակում, Շտուկին նշանակում են պրոֆեսոր Մյունխենի Ակադեմիայում։ Նրա ականավոր ուսանողների շարքում էին Պաուլ Կլեեն, Հանս Պուրմանը, Վասիլի Կանդինսկի ն Ջոզեֆ Ալբերսը։
Շտուկը դառնում է «Կոոպերատիվ Պան» ("Genossenschaft Pan'") հրատարակչության խորհրդի անդամ, որի «Պան» ամսագրի համար Շտուկը շապիկն է մշակում։
1897 թվականին Մյունխենում մեկնարկում է Շտուկի Վիլայի կառուցումը։ Շտուկն անձամբ է նախագծել Վիլայի տեսքը և հսկել է դրա ներքին հարդարման և կահավորման աշխատանքները։ Այն դարձել է իր ժամանակի մեծագույն արվեստի նմուշներից մեկը։ Վիլայի կահավորումն արժանացել է 1900 թվականի Փարիզի ցուցահանդեսի ոսկե շքանշանին։
Շտուկը մահանում է 1928 թվականին Մյունխենում։ Նրա մարմինը հուղարկավորում են Մյունխենի Վալդֆիդհոֆ գերեզմանոցում։ 1968 թվականին Վիլա Շտուկը վերաբացվում է այցելուների համար։ Այժմ այնտեղ թանգարան է։
Ոճը
Շտուկը մեծապես ոգեշնչվել է շվեյցարացի նկարիչ Առնոլդ Բյոկլինի աշխատանքներով։ Նրա կտավների սյուժեները մեծապես հիմնված են դիցաբանական մոտիվների վրա։ Շտուկի կտավներում տիրում են մեծ և հուժկու մարմինները, ինչը և պայմանավորել  է նրա հետագա անդրադարձը քանդակագործությանը։ Հավատարիմ մնալով սիմվոլիստների ավանդույթներին, Շտուկը հաճախակի է պատկերել կանացի գայթակղիչ մերկությունը ՝ հղում կատարելով ճակատագրական կնոջ (la femme fatale) կերպարին։
Շտուկը հիմնականում անձամբ էր նախագծում իր կտավների համար նախատեսված շրջանակները։ Նա համարում էր, որ ճիշտ վահանակների օգտագործումը կամ վահանակների ոսկեզօծ փորագրությունը իր կտավների բաղկացուցիչ և անբաժան մասն են կազմում։
Ժառանգությունը
Շտուկի աշակերտներից մի քանիսը հետագայում լայն հռչակ են ձեռք բերում՝ նպաստելով իրենց ուսուցչի համբավին։ Չնայած դրան Շտուկի կարևորությունը հետզհետե նվազում է ։ Հետպատերազմյան սերունդի համար նրա նկարները համարվում են ոչ նորաձև և նշանակություն չունեցող։ Նրա գործերը մոռացվածության են մատնվում մինչև  1960-ականների վերջին  շրջանը, երբ նորից վերականգնվում է մոդեռնի հանդեպ հետաքրքրությունը։
Ծանոթագրություններ
Կատեգորիա:Գերմանացի նկարիչներ Կատեգորիա:Սիմվոլիստ նկարիչներ Կատեգորիա:Մյունխենի գեղարվեստի ակադեմիայի շրջանավարտներ Կատեգորիա:Գերմանացի ճարտարապետներ Կատեգորիա:Գերմանացի քանդակագործներ Կատեգորիա:Գերմանացի մանկավարժներ
(3342) Ֆայվսպարկս
(3342) Ֆայվսպարկս (Fivesparks), աստերոիդ աստերոիդների հիմնական գոտում։ Հայտնաբերվել է 1982 թվականի հունվարի 27-ին Օաք Ռիջ աստղադիտարանի կողմից Հարվարդում ։
Միջին հեռավորությունը Արեգակից կազմում է 3,134995 ա. մ., առավելագույնը մոտենում է 2,8811 ա. մ. հեռավորության վրա և հեռանում 3,3889 ա. մ. ։ Արեգակի շուրջ մեկ ամբողջական պտույտ է կատարում 2027,47 երկրային օրվա ընթացքում, իր ուղեծրով շարժվելով միջինում 0,177562 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,19° անկյուն։
Արտաքին հղումներ
Կատեգորիա:1982 թվականին հայտնաբերված աստղագիտական մարմիններ Կատեգորիա:Օաք Ռիջ աստղադիտարանի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ավստրիական դպրոցի տնտեսագետների ցանկ
Այստեղ ավստրիական դպրոցի հետ կապ ունեցող հայտնի տնտեսագետների ցանկն է, որոնց երբեմն խոսակցական լեզվով անվանում են «ավստրիացիներ»։ Հատկանշական է, որ այս տնտեսագետներից ոչ բոլորն են Ավստրիայի քաղաքացիներ, ավելին, ավստրիացի ոչ բոլոր տնտեսագետներն են միանում ավստրիական դպրոցի գաղափարներին։
Գրականություն
Full text
Արտաքին հղումներ
* Կատեգորիա:Տնտեսագետների ցանկ
Ֆյոդոր Զվերև
Ֆյոդոր Տրոֆիմովիչ Զվերև (Fyodor Zverev, ), ռուս ռազմական օդաչու, Ռուսաստանի կայսերական բանակի կապիտան։ Առաջին համաշխարհային պատերազմի մասնակից, Սուրբ Գեորգի IV աստիճանի շքանշանի ասպետ (1917)։ Հոկտեմբերյան հեղափոխությունից հետո ծառայել է կամավորական, Դոնի և Վրանգելի ռուսական բանակներում, որտեղ ստացել է գնդապետի կոչում։ Գաղթել է Կոստանդնուպոլիս, ապա Բեյրութ։
Կենսագրություն
Ֆյոդոր Զվերևը ծնվել է 1890 թվականի սեպտեմբերի 20-ին Տերսկի շրջանի Նաուրսկայա գյուղում `ուղղափառ կազակների ընտանիքում։ Կրթություն է ստացել Վլադիկավկազի իսկական դպրոցում, որն ավարտել է 1909 թվականին ։ Այն ավարտելուց հետո սովորել է նաև Կազանի ռազմական դպրոցում մինչև 1911 թվականը։ Ֆյոդոր Զվերևը 1911 թվականի օգոստոսի 6-ին Տերսկի կազակական բանակի Գորսկո-Մոզդոկ 1-ին գնդի կոռնետի կոչումով դպրոցից ազատվել է։
Ռազմական գործունեություն
Ֆյոդոր Զվերևը 1913 թվականի սեպտեմբերի 14-ին Զվերևը նշանակվել է 5-րդ հարյուրի կրտսեր սպա։ Նա 1914 թվականի հոկտեմբերի 5-ին ստացել է զորամասի հրամանատարի պաշտոնը։ 1915 թվականի մարտի 23-ից օգոստոսի 16-ը դասընթացներ է անցել Սևաստոպոլի ռազմական ավիացիոն դպրոցում։ 1915 թվականի ապրիլի 17-ին ստացել է ռազմական օդաչուի կոչում։ Զվերևը մասնակցել է Առաջին համաշխարհային պատերազմի օդային մարտերում ։ 1915 թվականի սեպտեմբերի 12-ին նա ստանձնել է 1-ին կորպուսի ավիացիոն ջոկատի կրտսեր սպայի պաշտոնը, իսկ հաջորդ տարվա հունիսի 17-ին դարձել 4-րդ կործանիչ ավիացիոն ջոկատի ղեկավար։ 1917 թվականի ապրիլի 10-ին Ֆյոդոր Զվերևը ստացել է շտաբի կապիտանի կոչում։ Նույն տարվա հոկտեմբերի 3-ին նա ստանձնել է Սանկտ Պետերբուրգի պաշտպանության համար ավիացիոն ստորաբաժանման հրամանատարի օգնականի պաշտոնը, իսկ նույն ամսվա 16-ին՝ կապիտանի պաշտոն։ 1918 թվականի հունվարի 2-ին դարձել է Կովկասյան ավիացիոն 4-րդ ջոկատի ռազմական օդաչու։
Ծառայության ուղի
Ֆյոդոր Զվերևը 1918 թվականի մայիսի 30-ին հեռացվել է աշխատանքից, որից հետո անցել է կամավորական բանակի շարքերը, որտեղ երեք ամիս ծառայելուց հետո ՝ սեպտեմբերի 3-ին, ստանձնել է Աստրախանի ավիացիոն դիվիզիայի 1-ին ավիացիոն ջոկատի հրամանատարի պաշտոնը։ Նա ծառայության է անցել Դոնի բանակում, որտեղ 1919 թվականի մարտի 1-ին ղեկավարել է Դոնի 4-րդ ավիացիոն ջոկատը։ 1920 թվականին ծառայել է Վրանգելի ռուսական բանակում, որտեղ որոշ ժամանակ գտնվել է Գերագույն գլխավոր հրամանատարի շտաբի հերթապահ գեներալի տրամադրության տակ, ապա հուլիսի սկզբին տեղափոխվել օդաչուների պահեստ ։ 1920 թվականի օգոստոսի 17-ին Ֆյոդոր Զվերևը դարձել է 6-րդ ավիացիոն ջոկատի ավագ սպա և շուտով կցվել ավիացիայի ղեկավարի աշխատակազմին։ 1920 թվականի օգոստոսի 24-ին ռազմական գերազանց գործողությունների համար Ֆյոդոր Տրոֆիմովիչը ստացել է ռազմական սերժանտ մայորի կոչում։ Դրանից 6 օր անց ՝ օգոստոսի 30-ին, նաև ռազմական ծառայությունների համար արժանացել է գնդապետի կոչման։
Աշխատանքային գործունեություն
Ֆյոդոր Զվերևը Սցեգեդ նավով տարհանվել է Ղրիմից։ Արտագաղթի ժամանակ նա ապրում էր Կոստանդնուպոլսում։ 1923 թվականին տեղափոխվել է Մեծ Լիբանան, ապրել է Բեյրութի կազակական գյուղում ։ Մեծ Լիբանանում ապրելիս նա աշխատել է որպես մեխանիկ, գծագրող՝ Ֆրանսիայի Գլխավոր շտաբում, և որպես պաշտոնյա՝ քաղաքային վարչակազմում։ Եղել է նաև Սիրիայում և Լիբանանում Ռուսաստանի ռազմական հաշմանդամների միության պատվավոր անդամ և վերահսկիչ հանձնաժողովի նախագահ։ 1920-ական թվականներից Լիբանանում, որն այն ժամանակ ֆրանսիացիների կողմից պարտադրված տարածք էր, գոյություն ուներ կազակ գաղթականների տարածքային կազմակերպություն ՝ Բեյրութ գյուղ (Բեյրութի կազակների խումբ)։ 1925 թվականին նա դարձել է Փարիզում կենտրոնացած կազակական միության քսանութերորդ անդամը։ Զվերևը այս գյուղի ղեկավարն էր մինչև 1938 թվականը ։
Մահ
Ֆյոդոր Տրոֆիմովիչ Զվերևը մահացել Է 1938 թվականի հունվարի 16-ին Բեյրութում։ Նրա կինը Մարիա Վլադիմիրովնան (Պրասոլով) էր, (1890 - 1972 թվականներ Նոյեմբերի 21, Բեյրութ) ։
Մրցանակներ
Ֆյոդոր Տրոֆիմովիչ Զվերևին շնորհվել են հետևյալ մրցանակները․
Ծանոթագրություններ
<references group="" responsive="1">
Գրականություն
Կատեգորիա:Ռուսաստանի բանակային կորպուսները Առաջին համաշխարհային պատերազմի ժամանակ Կատեգորիա:Կոստանդնուպոլիս քաղաքում ծնվածներ Կատեգորիա:Ուղղափառություն Կատեգորիա:Հոկտեմբերյան հեղափոխության շքանշանով պարգևատրվածներ
1998 թ. NBA դրաֆթ
Ռաֆեր Էլսթոնը, մինչ դրաֆթը, մասնակցել է սթրթիբոլային «AND1 Mixtape Tour» մրցույթում, որտեղ հայտնի էր «Skip to My Lou» անունով։
Այսօր միայն Դիրք Նովիցկին է խաղում այն ակումբի կազմում, որը նրան ընտրել էր դրաֆթի ժամանակ։ Նովիցկին, Փիրսը և Կարտերը NBA-ում, 18 տարվա կարիերայի ընթացքում, հավաքել են ավելի քան 23 000 միավոր։
Հայտնի չընտրված խաղացողներ
Այս խաղացողները չեն ընտրվել 1998 թվականի դրաֆթի ժամանակ, բայց NBA-ում խաղացել է նվազագույնը մեկ խաղ։
Արտաքին հղումներ
Կատեգորիա:Բասկետբոլ Կատեգորիա:NBA Կատեգորիա:Բասկետբոլի ազգային ասոցիացիայի դրաֆթներ
Սապատավոր ձիուկ (բալետ)
Սապատավոր ձիուկ (Конёк-Горбунок), չորս գործողությամբ և ինը պատկերով բալետ` ըստ Պյոտր Երշովի համանուն հեքիաթի։ Կոմպոզիտորը Կեսար Պունին է, լիբրետոյի հեղինակը և բալետմաստերը Արթուր Սեն-Լեոնն է։ Սա եղել է առաջին ռուսական ազգային թեմայով բալետը, որտեղ օգտագործել են հանրահայտ ռուսական մեղեդիներ։
Ստեղծման պատմություն
Պյոտր Երշովի «Սապատավոր ձիուկը» բանաստեղծական հեքիաթից հատվածը 1834 թվականին հայտնվել է «Գրադարան ընթերցանության համար» ամսագրում։ Նույն թվականին հեքիաթը լույս է տեսել առանձին հրատարակությամբ, սակայն` գրաքննության կողմից պահանջված ուղղումներով։ Միայն 1856 թվականին այն հրատարակվել է ամբողջությամբ ։ Եվ միանգամից արժանացել է ընթերցողների լավ ընդունելությանը։
Որոշ ժամանակ անց կոմպոզիտոր Կեսար Պունին և ֆրանսիացի բալետմաստեր Արթուր Սեն-Լեոնը հեքիաթի հիման վրա բալեն են ստեղծել։ Բալետի սցենարը գրել է հենց ինքը` բալետմաստերը։ Սուր երգիծական ուղվածություն ունենալու պատճառով Սեն-Լեոնի ստեղծագործությունը ենթարկվել է բազմաթիվ վերափոխումների։ Ֆրանսիացի բալետմաստերը, որին հատուկ հրավիրել էր Ռուսաստանի կայսրը, քիչ էր հետաքրքրվում Ռուսաստանի զարգացման ժողովրդավարական գաղափարներով, որոնք Երշովի բանաստեղծական հեքիաթի հիմքում էին։ Նրան հետաքրքրել էր արտաքին սյուժեն և դրա վերարտադրումը պարի մեջ։ Երշովի հեքիաթի գլխավոր հերոս Իվանուշկայի փոխարեն գլխավոր գործող կերպարը եղել է Աննման աղջիկը, ցարին փոխարինել է խանը ։
Երաժշտությանն ազգային երանգավորում փոխանցելու համար Կեսար Պունին օգտագործել է ռուս կոմպոզիտորների ստեղծագործությունները, իսկ բալետմաստերը բեմ է հանել խիստ բնութագրական ազգային պար, բավականաչափ մեկնաբանել է այն և դասել է դասական բալետային պարաքայլերին։ Արդյունքում բալետը նոր կեղծ ռուսական պարզաճաշակ ոճ է դասական բեմ։
Իվանուշկայի դերը նախատեսել էին պարող Տիմոֆեյ Ստուկոլկինի համար, որը Պետերբուրգի կատակերգական թատրոնի առաջատար պարող էր և որը կոտրել էր ոտքը պրեմիերայից առաջ։ Այսպիսով, Իվանուշկայի դերը շտապ հանձնվել է Նիկոլայ Տրոիցկուն, որը մինչ այդ գլխավոր դերեր չէր կատարել։
Պրեմիերան կայացել է 1864 թվականի վերջում, Պետերբուրգի կայսերական բեմում։ Թատերական հանրագիտարանը և բալետի հանրագիտարանը հաստատում են, որ առաջին անգամ բալետը ներկայացրել են Մարինյան թատրոնում ։ Սակայն իրականում պրեմիերան տեղի է ունեցել Մեծ թատրոնում, որտեղ աշխատում էր Արթուր Սեն-Լեոնը։
Պրեմիերան տեղի է ունեցել 1864 թվականի դեկտեմբերի երեքին, բալետմաստեր` Արթուր Սեն-Լեոն, նկարիչներ` Անդրեյ Ռոլլեր, Գ. Վագներ, Մատվեյ Շիշկով, Ալբերտ Բրեդով (դեկորացիա), Ադոլֆ Շարլեման (կոստյումներ), Աննման աղջկա դերում խաղացել է Մարֆա Մուրավյովան, Իվանուշկայի դերում` Նիկոլայ Տրոիցկին, խանի դերում` Ֆելիքս Կշեսինսկին, Պյոտրի դերում` Նիկոլայ Գոլցը։
Պրեմիերան անցել է ցնցող հաջողությամբ։ Ոչ պակաս հաջողությամբ են անցել նաև հաջորդ ներկայացումները։ Չնայած ներկայացումների հաջողությունը չի վիճարկվել, ռուսական հասարակական շրջանակներում հակասական վերաբերմունք է ցուցաբերվել բալետին, և դա առաջին հերթին վերաբերում էր սյուժեի մեկնաբանությանը։
Յուրի Բախրուշինը «Ռուսական բալետի պատմություն» գրքում բեմադրության մասին գրել է. «Հեքիաթն հենց ինքը այլաբանություն է համարվել ճորտական կարգերի վերացման վերաբերյալ։ Աննման աղջիկը մարմնավորել է ցանկալի ազատությունը, խանը մարմնավորել է իր մեջ հետադիմության ուժը, Իվանուշկան խորհրդանշում էր մութ և հասարակ «բարի ռուս ժողովրդին» և վերջապես, Սապատավոր ձիուկը համարվում էր չեղած ռուսական պայծառ գենը։ Դրամատուրգիայի որևէ կանոնավոր զարգացում, ինչպես դա եղել է Դիդլոյի և Պերրոյի մոտ, այստեղ չէր դիտվում։
Մեկը մյուսին փոխարինող նկարների կուտակումը մի նպատակ ուներ. ստեղծել տպավորության անկոտրում շղթա։ Եվ այդպես էլ լուծվում է ներկայացումը` ավարտվելով Ալեքսանդր Երկրորդի մեծ աստվածացումով։ Բալետմաստերն այդ աստվածացումը հետևյալ կերպ էր պատկերացնում. բեմում, Կրեմլի հին պատի ֆոնին կախվում է «Արքա-ազատարարի» հսկա հուշարձանը, որի ոտքերի մոտ ընկած են ստրկության կոտրած շղթաները և բոլոր ժողովուրդները, որոնք մտնում էին Ռուսաստանի կայսրության մեջ, մեծարում էին միապետին, որը նրանց ազատություն էր տվել։ Կրեմլի պատից ծագում է լուսափայլ արևը, որը լուսավորում է Ռուսաստանի նոր, լուսավոր բարեփոխումների ուղին։ Բայց թագավորական կառավարությունը նույնիսկ այսօրինակ հաճոյախոսելը հարմար չէր գտել որպես բալետի ավարտ, և արքայի կերպարը փոխարինվել է նրա անվամբ վենզելով»։
Արդյունքում բեմադրության հաջողությունը հանգեցրել է նրան, որ Արթուր Սեն-Լեոնի բեմադրած «Սապատավոր ձիուկ» բալետը ծնել է ռուսական բեմական բալետի մեջ նրբաթերթ-պարզաճաշակ կեղծ ռուսական ոճ, որը ռուս հանդիսատեսի կողմից տարբեր կերպ է ընդունվել։ Պաշտոնական մամուլը բարյացակամորեն էր վերաբերվում Արթուր Սեն-Լեոնի ստեղծագործությանը, իսկ ժողովրդավարական քննադատությունը, որի համար ռուսական պարերը էկզոտիկա չէին համարվում, ազատ մեկնաբանության և դասական պարաքայլերի միացման մեջ անճաշակություն է տեսել, որի մասին չի զլացել ազդարարել իր ընթերցողներին։ Հայտնի են Սալտիկով-Շչեդրինի հոդվածները թատերական ամսագրերում, որոնք անխնա կերպով ծաղրումն էին նշված ոճը։ Նույնը հնչում էր նաև Ն. Ա.Նեկրասովի «Բալետ» բանաստեղծության մեջ (1866 թվական)։
Սյուժե
Մի հացատանն ապրում էր Պյոտր անունով մի գյուղացի։ Նա ուներ երեք որդի։ Մեծը՝ Դանիլոն, խելացի էր, միջնեկը՝ Գավրիլոն, միջին ընդունակությունների տեր էր, իսկ փոքրը՝ Իվանը, հիմար էր։ Եղբայրները ցորեն էին աճեցնում և տանում էին մայրաքաղաք` վաճառելու։ Բայց նրանց հետ դժբախտություն է պատահում. ինչ որ մեկը գիշերներն սկսում է ոտնակոխ անել ցանքը։ Եղբայրները որոշում են հերթապահել արտում, որպեսզի բռնեն վնասատուին։ Մեծ և փոքր եղբայրները, վախենալով անձրևից և ցրտից, հեռանում են հերթապահությունից` ոչինչ չպարզելով։
Փոքր եղբայրը կեսգիշերին տեսնում է մի սպիտակ զամբիկի` ոսկե երկար բաշով։ Իվանին հաջողվում է ցատկել զամբիկի մեջքին։ Չկարողանալով իր վրայից գցել Իվանին` զամբիկը խնդրում է բաց թողնել իրեն` խոստանալով տալ նրան երեք ձի` երկու գեղեցիկ ձիեր, որոնց Իվանը կարող էր վաճառել, եթե ցանկանար, իսկ երրորդ ձիուն` երեք մատնաչափ հասակով, մեջքին երկու սապատով և արշինանոց ականջներով, չէր կարելի տալ ոչ մեկին` թեկուզ գանձի դիմաց, որովհետև նա լինելու էր Իվանի լավագույն ընկերը, օգնականը և պահապանը։ Իվանը համաձայնում է և տանում է զամբիկին հովվական մարագ, որտեղ էլ երեք օր հետո ծնվում են նրա խոստացած երեք ձիերը։
Որոշ ժամանակ անց Դանիլոն պատահաբար մտնում է մարագ, տեսնում է այնտեղ երկու գեղեցիկ ոսկեբաշ ձիեր։ Դանիլոն և Գավրիոն Իվանից թաքուն տանում են ձիերին մայրաքաղաք վաճառելու։ Նույն օրը երեկոյան Իվանը գալիս է մարագ, տեսնելով, որ ձիերը գողացել են, վշտանում է։ Սապատավոր ձիուկը բացատրում է Իվանին, թէ ինչ է կատարվել և առաջարկում է հասնել եղբայրներին։ Իվանը հեծնում է ձիուն, և նրանք իսկույն հասնում են նրանց։ Եղբայրները սկսում են արդարանալով բացատրել իրենց արարքը։
Իվանը համաձայնում է վաճառել ձիերին և բոլորը միասին մեկնում են մայրաքաղաք։ Կանգնելով արտում գիշերելու` եղբայրները հանկարծակի հեռվում լույս են նկատում։ Դանիլոն ուղարկում է Իվանին լույսը բերելու, որպեսզի «ծխախոտը վառեն», սակայն եղբայրները գաղտնի հույս ունեին, որ Իվանը հետ չի վերադառնա։ Իվանը կրկին հեծնում է ձիուն, մոտենում է կրակին և տեսնում է տարօրինակ մի բան. կախարդական լույսը տարածվում էր, սակայն ոչ ծխում էր, ոչ այրում։ Ձիուկը բացատրում է Իվանին, որ դա Հրեղեն թռչնի փետուրն է և խորհուրդ չի տալիս վերցնել այն, քանի որ այն Իվանին շատ անհաջողություններ կբերեր։ Վերջինս չի հետևում խորհրդին և վերցնում է փետուրը, դնում է այն գլխարկի մեջ և վերադառնալով եղբայրների մոտ` գտածի մասին լռում է։ Առավոտյան գալով մայրաքաղաք, եղբայրները ձիերին վաճառքի են հանում ձիերի շարքում։ Ձիերին տեսնում է քաղաքապետը և շտապում է թագավորի մոտ հաշվետվության։ Քաղաքապետը այնպես է գովաբանում ձիերին, որ թագավորը նույն պահին գնում է շուկա և գնում է ձիերը եղբայրներից։ Թագավորական ձիապանները տանում են ձիերին, սակայն ձիերը հարվածելով գցում են ձիապաններին և վերադատնում Իվանի մոտ։ Տեսնելով դա` թագավորն առաջարկում է Իվանին աշխատանքի անցնել պալատում և նշանակում է նրան թագավորական ախոռի պետ։ Վերջինս համաձայնում է և գնում պալատ։ Նրա եղբայրները ստանալով գումարը և հավասար բաժանելով` գնում են տուն, երկուսն էլ ամուսնանում են և հանգիստ ապրում` հիշելով Իվանին։
Իվանը ծառայում է թագավորական ախոռում։ Մի որոշ ժամանակ անց թագավորական պետ Բոյարինը, որը մինչ Իվանը եղել էր ախոռի պետը, որոշում է ամեն գնով վռնդել Իվանին պալատից և հանկարծ նկատում է, որ Իվանը չի հետևում ձիերին, սակայն ձիերը միշտ կուշտ են, ծարավ չեն և մաքուր են։ Պետը գիշերը ներխուժում է ախոռ և թաքնվում է մսուրքի հետևում։ Կեսգիշերին ախոռ է մտնում Իվանը, հանում է գլխարկից երեք կտորով փաթաթած հրեղեն թռչնի փետուրը և դրա լույսի տակ սկսում է մաքրել և լվանալ ձիերին։ Ավարտելով աշխատանքը, կերակրելով և ջուր տալով ձիերին` Իվանը հենց ախոռում էլ քնում է։ Պետը դուրս է գալիս թաքստոցից և մոտենալով Իվանին` գողանում է փետուրը, գնում է թագավորի մոտ և հաղորդում է նրան, որ Իվանը քիչչէ` թաքցնում է նրանից հրեղեն թռչնի թանկարժեք փետուրը, նաև գլուխ է գովում, որ կարող է բերել հենց հրեղեն թռչնին։
Թագավորը նույն պահին գնում է Իվանի հետևից և պահանջում, որ վերջինս բերի նրան Հրեղեն թռչունը։ Իվանը պնդում է, որ այդպիսի բան չի ասել, սակայն տեսնելով թագավորի զայրույթը, գնում է սապատավոր ձիուկի մոտ և պատմում է իր վշտի մասին։ Ձիուկն պատրաստվում է Իվանին օգնել։ Հաջորդ օրը, ձիուկի խորհրդով, ստանալով թագավորից «երկու տաշտ ցորեն և անդրծովյան գինի»` Իվանը հեծնում է ձիուն և գնում է հրեղեն թռչնի ետևից։ Անցնում է մի շաբաթ, և նրանք վերջապես հասնում են խիտ անտառ։ Անտառի մեջտեղում բացատ էր, իսկ բացատում մաքուր արծաթից սար էր։ Ձիուկը բացատրում է Իվանին, որ այստեղ գիշերը առվակի մոտ են գալիս Հրեղեն թրչունները, որպեսզի ջուր խմեն։ Նա հրամայում է Իվանին մի տաշտի մեջ ցորեն լցնել և վրան գինի լցնել և մտնել մյուս տաշտի տակ և, երբ թռչունները կգան և կսկսեն կտցել գինոտ ցորենը, բռնել նրանցից մեկին։ Իվանը լսում է ձիուն, և նրան հաջողվում է բռնել Հրեղեն թռչնին։ Իվանը բերում է թռչնին, թագավորը երջանկությունից պարգևատրում է նրան նոր կոչման։ Հիմա Իվանը թագավորական ձիապանն էր։
Պետը չի հրաժարվում Իվանին հեռացնելու մտքից։ Թագավորական խոհանոցում ծառաներից մեկը մյուսներին հեքիաթ է պատմում Աննման աղջկա մասին, որն ապրում է օվկիանոսի ափին, ճանապարհորդում է ոսկե նավով, երգում է երգեր և տավիղ է նվագում. բացի դրանից` նա Ամսվա հարազատ աղջիկն է և Արևի քույրը։ Պահակը գնում է թագավորի մոտ և զեկուցում է նրան, որ իբր լսել է, թե ինչպես է Իվանը գլուխ գովում, որ կարող է բերել Աննման աղջկան։ Թագավորը ուղարկում է Իվանին աղջկա հետևից։ Իվանը գնում է ձիուկի մոտ, և ձիուկը կրկին անցնում է Իվանին օգնելու։ Ձիուկն ասում է, որ դրա համար Իվանը պետք է թագավորից պահանջի երկու սրբիչ, ոսկով ասեղնագործված վրան, ճաշելու պարագաներ և տարբեր քաղցրավենիք։
Սակայն թագուհին պահանջում է, որպեսզի մեկ օրվա ընթացքում օվկիանոսից բերեն իր մատանին։ Թագավորը մատանու հետևից ուղարկում է Իվանին և հրամանը կատարելու համար տալիս է նրան ընդամենը երեք օր, իսկ թագուհին խնդրում է նրան ճանապարհին ողջունել իր մորը՝ Ամսվան և քրոջը՝ Արևին։
Հաջորդ օրը Իվանը Սապատավոր ձիուկի հետ կրկին ճանապարհ է ընկնում։ Հասնելով օվկիանոս` նրանք տեսնում են, որ օվկիանոսի լայնքով ընկած է մի հսկա կետ, որի «պոչին իրարանցում է, իսկ մեջքին գյուղ է կանգնած»։ Իմանալով, որ ճամփորդները գնում են Արևի պալատ, կետը խնդրում է նրանց իմանալ, թէ ինչ մեղքի համար է նա այդպես տառապում։ Իվանը խոստանում է, և ճամփորդները շարունակում են ճանապարհը։
Շուտով նրանք հասնում են թագուհու վերնատուն, որտեղ գիշերները քնում է Արևը, իսկ ցերեկը հանգստանում է Լուսինը։ Իվանը մտնում է վերնատուն և թագուհուց բարևներ է փոխանցում Լուսնին։ Լուսինն ուրախ է լուր ստանալ կորած աղջկանից, սակայն իմանալով, որ թագավորը ցանկանում է ամուսնանալ նրա հետ, զայրանում է և խնդրում Իվանին թագավորին փոխանցել իր խոսքը, որ իր աղջկա ամուսինը կդառնա ոչ թե ծեր, այլ գեղեցիկ երիտասարդ։ Կետի ճակատագրի մասին Իվանի հարցին Լուսինը պատասխանում է, որ տասը տարի առաջ այդ կետը կուլ է տվել երեսուն նավ, և եթե նա ազատի նավերին, ապա կներվի և ազատ կլինի։